Moles op kampus: Student van EFF-‘vullisvideo’ praat | Netwerk24
Deur Kaydene Davids 05 Maart 2019 09:52
Vir hom is die video waarin hy rommel optel terwyl betogers dit keer op keer uit die vullisblik gooi ’n bysaak, maar die feit dat hy 'n beter kampus wil hê, is baie meer werd.
Só sê Eckhard Binding (21), ’n derdejaarstudent in bank- en beleggingsbestuur aan die Universiteit van die Vrystaat, nadat ’n video waarin hy vullis optel, terwyl betogers dit keer op keer uitgooi, soos ’n veldbrand op sosiale media versprei is.
Dié video is op Facebook meer as 1,5 miljoen keer gekyk.
Eckhard Binding Foto: Eckhard Binding/Facebook
In die video tel Eckhard die rommel op terwyl twee vroulike betogers, een met ’n EEF-hemp, die rommel uit die vullisblik haal en weer op die grond strooi.
Eckhard sê dit was frustrerend om te die kampus so vuil te sien en daarom het hy besluit om te begin skoonmaak.
Hy sê hy was besig om die laaste rommel op te tel toe die video verfilm is.
Volgens die student gaan ’n vloekery en bakleiery jou niks in die sak bring nie.
Hy sê hoewel hulle hom woorde in Sotho toegesnou het, het hy nogtans voortgegaan.
Selfs nadat ’n ander student ook gesê het dat dit nie die moeite werd is nie.
“Ek moes iets doen. Die video is ’n bysaak, maar die blote wete dat ek iets gedoen het om die kampus ’n beter plek te maak, dit maak alles die moeite werd.”
Hagen Binding, Eckhard se pa, sê dit is nie ’n nuwe ding nie.
“Eckhard maak sedert ’n jong ouderdom die woonbuurt skoon.”
Die video het ’n massiewe debat op Twitter en Facebook ontlok.
Baie mense het hul respek vir die jongman uitgespreek en die vroue gekasty.
“Dit is rassisme. EFF tog . . . Ek is geruk. Dit is verkeerd. Dit is mishandeling,” het Nondumiso Gumede getwiet.
#tut #tutstrike @eNCA @SABCNewsOnline #ArrestMampintshaNow #ArrestMampintsha #wodumo #eNCANow #MampintshaMustFall pic.twitter.com/Y7C778MeMW
Daar was egter diegene wat die vroue se kant gekies het en meen die man moes hom uit die betoging gehou het.
The lol is that people think the racism is against this boy when in actual fact, he's the racist one here disrupting a protest calling for Black cleaners to be insourced! Stop aiding white people's arrogance by defending them even when it's not necessary! https://t.co/OkRlXHQAUd
How is it another form of protesting? https://t.co/ExSv4O46sB
— THOMAS MABASO ????? (@ThomasMabaso92) March 5, 2019
Meer oor: Eckhard Binding | Uv | Kampus
Klag teen kwaito-ster ingedien ná video
My f . . . Hier is Marelize se familie!